રેલી બાદ યોજાયેલી મહાસભામાં પરિવારના આપ્તજનોનું અંગદાન કરનાર લીલાખાના આહીર દંપતિ તથા રાજકોટના ભાવનાબેન મંડલીનું સન્માન કરાયું હતું. આ પ્રસંગે યોજાયેલા અંગદાન કેમ્પમાં જિલ્લા પોલીસ વડા સહિત એક હજારથી વધુ લોકોએ અંગદાન અંગે રજીસ્ટ્રેશન કરાવી રેકોર્ડ સર્જાયો હતો. ગોલ્ડન બુક ઓફ વર્લ્ડ રેકોર્ડ માં અત્યાર સુધી અમેરિકા દ્વારા 540 લોકો દ્વારા અંગદાનની નોંધણીનો રેકોર્ડ છે ત્યારે ગોંડલ ખાતે એક હજારથી વધુ લોકો જોડાતા નવો રેકોર્ડ સર્જાયો હતો. અંગદાન રજિસ્ટ્રેશન અંગે ડોક્ટર વડોદરિયા હોસ્પિટલ ની ટીમે જહેમત ઉઠાવી હતી. મહાસભામાં સુરતના અશ્વિનભાઈ સોરઠીયા ઉદ્યોગપતિઓ અને નગર શ્રેષ્ઠીઓ બહોળી સંખ્યામાં હાજર રહ્યા હતા.